Ikaztegieta

Ikaztegieta Gipuzkoako erdialdeko udalerri bat da, Tolosaldea eskualdekoa. Oriako ibarrean dago kokatua, Donostiatik 32 kilometro hego-mendebaldera. 2 kilometro koadro ditu, eta  biztanle zituen . urtean.

Geografia 
Oria ibaiak udalerria zeharkatzen du. Ikaztegieta ondo komunikaturik dago, N-1 errepideari eta Madril-Irun trenbideko geltokiari esker.

Mugakideak

Historia 
1374an Tolosara erantsi zen udalerria. 1615ean bere autonomia berreskuratu zuen Tolosarekin haserretu ostean. 
1967 eta 1988 urteen artean, Orendain eta Baliarrain udalerriekin batera, Iruerrieta udalerria sortu zuten.

Demografia 
2019an 506 biztanle zituen herriak. Horietatik %20,16ak 65 urte edo gehiago zituen. Atzerrian jaiotakoak %14,62 ziren.

Ekonomia 
2017an honela banatzen ziren sektore ekonomikoak herrian: Lehen sektorea BEGaren %0,5. Bigarren sektorea BEGaren %34,9. Hirugarren sektorea BEGaren %63,4. Eraikuntza %1,2.

Politika

2011ko udal hauteskundeak 
2011ko maiatzaren 22ko hauteskundeetako emaitzen ondorioz, Ikaztegietako alkatea Bilduko Iker Otamendi Ibarguren izan zen.

2015eko udal hauteskundeak 
2015eko hauteskundeetan hauek izan ziren emaitzak: EH Bilduk 130 boto lortu zituen. EAJk, 110 boto. PSE-EEk bi. PPk bat. Bakarne Otegi (EH Bildu) izendatu zuten alkate.

2019ko udal hauteskundeak 
2019ko udal hauteskundeetan hauek izan ziren emaitzak: EH Bilduk 150 boto. EAJk 115 boto. PSE-EEk 3 boto. Bakarne Otegi aukeratu zuten alkate berriro.

2023ko udal hauteskundeak 
2023ko udal hauteskundeetan hauek izan ziren emaitzak: EH Bilduk 154 boto. EAJk 75 boto. Alba Garmendia aukeratu zuten alkate.

Alkateak 
Hauek izan dira Ikaztegietako azken alkateak:

a 1988. urtean Ikaztegieta, Baliarrain eta Orendain udalerri bihurtu ziren, aurreko Iruerrieta udalerriaren desegitearen ondorioz.

b Alkateak ez zuen legegintzaldia bukatu.

c Alkateak ez zuen legegintzaldia bukatu, Eusko Abertzale Ekintzaren hautagai bezala.

Azpiegiturak 
 Liburutegia
 KZ gunea
 Kiroldegia. Bertan daude gimnasioa eta frontoia.
 Ikaztegietako Herri Eskola
 Ikaztegietako Haur Eskola

Euskara 

Ikaztegietan euskalduna da biztanleriaren %88.83, eta euskararen erabilera %73.5 da. Ikaztegietako euskara gipuzkeran katalogaturik dago, zehatzago, erdiguneko gipuzkeraren parte den Tolosaldeko euskaran. Azpieuskalki hau Beterriko hizkerek eta Tolosaldekoek osatzen dute. 2016an herritarren %78,26 euskalduna zen.

Kultura

Jaiak 
Ikaztegietako jaiak abuztuaren 10ean ospatzen dira, San Lorentzo egunean.

Ondasun nabarmenak 
 San Lorentzo eliza: Herriaren erdialdean kokatua dago. XVI. mendean sortua, XVII. mendean birmoldatua eta XX. mendean berriztatua.
Erretoretxea. 1864koa. Eguzkii erlojua dauka.
Pilarreko Andra Mari baseliza: Herriaren kanpoaldean, XIX. mendean parroko batek eginarazia.
 Ikaztegietako udaletxea: Udalaren egoitza.

Ikaztegietar ospetsuak 
 Martin Zelaieta Lizartza, Leongo gotzaina XVIII. mendean.
 Martin Iturbe (1932-), apaiza eta idazlea.
 Juan Jose Olaberria (1945-), Euskadiko Ezkerra alderdiko kide ohia, Eusko Legebiltzarreko legebiltzarkidea 1980–1984 bitartean.
 Iñaki Zubeldia (1945-), pedagogoa eta idazlea.
 Leire Olaberria (1977-), pistako txirrindularia.
 Beñat Urretabizkaia (1992-), esku huskako pilotaria.

Argazki galeria

Ikus, gainera 

 Baliarrain
 Iruerrieta
 Orendain

Erreferentziak

Kanpo estekak 

 Ikastegietako albisteak Atarian

 Ikastegietako Udalaren webgunea

Ikaztegieta